OpenLLM-France/wikimedia huggingface dataset:
# 16 di settembre

U 16 di settembre hè u 259esimu ghjornu (u 260esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Ciprianu.
Pè i catolichi, Ciprianu hè u santu di l'Africa di u Nordu. Era natu in Cartagine, in Tunisia, versu l'annu 200, da genitori pagani. Era avucatu è campava cum'elli campavanu i vechji figli di l'epica. A' 46 anni, si era fattu cristianu. Hà datu ciò ch'ellu avia à i poveri è hà trovu pace è felicità. Dui anni dopu, i Cristiani di Cartagine l'anu sceltu cum'è vescu ma, in 250, 253, 257, fù cuntrariatu da e persecuzioni. Una prima volta, Ciprianu si piattò. Dopu, mandatu in esiliu, scrive a so "Esortazione à u martiriu". L'annu dopu, u novu proconsule u cundanna à morte. Hè statu scapatu u 14 sittembre di l'annu 258.
Etimolugia: da u gr."kupris" (uriginariu di l'isula di Cipru).
Casate: Cipriani.
Nomi: Cipriana, Cipriano, Ciprianu, Cyprian, Cyprien, Cyprienne, Cyprille, Cypris.
Paesi è cità: Africa di u Nordu, Compiègne. In Corsica: Mursiglia, a Mazzola, u Quercitellu. Ci eranu chjese in Lentu, Evisa, Zalana, Curbara, Lecci. In Curbara, à 4 km di u paese, à un km da u mare, una cappella hè dedicata à San Ciprianu è à San Corneliu, papa (253-255), festighjati inseme u 16 sittembre. Issu ghjornu, u priore di a cunfraterna ricevia a so mantelleta rossa ricamata d'oru.
Detti è pruverbii: In Corsica, Ciprianu hè a persunificazione di u sonnu. Quandu à qualchidunu li chjappa a penciula, si dice: "Avà hè ghjuntu Ciprianu".

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 16 nuvembri

U 16 nuvembri hè u 320esimu ghjornu (u 321esimu ghjornu s'è l'annata hè bisesta) di u calendariu gregorianu.

## Nascite

- 1955 - Guillermo Lasso presidente di l'Ecuador da u 2021. - 1976 - Babo (Eduardo Davalos de Luna), rapper messicanu.

## Morte

- 1952 - Charles Maurras, ghjurnalistu, assaghjistu, omu puliticu è pueta francese.
* Clark Gable (1u di ferraghju 1901-16 nuvembri 1960), 1935

## Celebrazione
### I Santi

Santa Margherita di Scozia. Santa Gertrude.
Margherita, nata versu l'annu 1046, era una figliulina di u rè d'Inghilterra, rifugiata in a Scozia quandu, l'annu 1066, i Nurmani anu cunquistatu u paese.
A' l'età di 26 anni Margherita si marita cù u rè di Scozia, Malcomu Terzu, chì ne hà 45, è li face ottu figlioli. Malcomu, assai devuziunosu, associa a moglia à u guvernu di u paese. Margherita riesce à intruduce a liturgia rumana in a Chjesa scuzzese è face fà, in Edimburgu, un munasteru nantu à u mudellu di quellu di Cluny, in Francia.
Hè morta à u castellu di Edimburgu, u 16 nuvembre 1093, quattru ghjorni dopu à chì i Nurmani d'Inghilterra abbianu assassinatu u maritu chì guvernava u paese da 37 anni.
Etimolugia è nomi: Cf Margherita Bourgeoys (12 ghjennaghju).
Paesi è cità: Scozia.
Prutezzione: donne in partu.
Gertrude era una Alemana nata versu l'annu 1256, morta à 45 anni.
Un' si sà di qual'ella ne era nè da duv'ella surtia. Ciò chì si sà hè ch'ella avia cinque anni quand'ella fù accolta da e sore di l'abbazia di Helfta, in Sassonia, è ci hà passatu a so vita. Custì, e sore a si scialavanu: passavanu u so tempu à discute filosufia, literatura, à fà è stà à sente a musica. Gertrude fece cum'è l'altre sinu à l'età di 25 anni. Hà dettu: "Di a mio anima mi ne penserava quant'è di i mio vechji scarpi. Era una pagana mezu à pagane". Tandu hà pinsatu à a vita eterna, si hè vista persa è hà suffertu u martiriu durante un mese.
Una sera, à l'attrachjata, hè affaccatu, in camera, un giovanu assai bellu, assai distintu. Era un anghjulu chì li annunziava l'amore di Ghjesù. Da tandu, campò in visibiliu, cù gioie imense. Disse: "O Signore, u vostru più grande miraculu hè di avè ubligatu a Terra à purtà una peccatrice cum'è mè!".
Gertrude era pueta è hà lasciatu scritti di gran valore spirituale è litterariu. E so rime latine celebreghjanu, cù a fede cristiana, a natura, l'amore è a morte.
Etimolugia: da u germ. "ger" (lancia) è "trud" (fida).
Nomi: Drück, Drut, Gartrude, Geerdine, Geertruida, Geeske, Gerda, Gerdie, Gerdrugt, Gertraud, Gertraut, Gertrud, Gertruda, Gertrude, Gertrudis, Gertrut, Gesine, Getoussia, Giertru, Gletruda, Jertrud, Traudel, Truda, Trude, Trudie, Trudy, Tula, Tuta.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 1769

'Ssu artìculu hè in custruzzione. Pudete cuntribuisce à a so redazzione.
U 1769 (MDCCLXIX in nùmeri rumani) hè un annu di lu XVIII sèculu.
* XVII sèculu - XVIII sèculu - XIX sèculu
* anni 1740 - anni 1750 - anni 1760 - anni 1770 - anni 1780
* 1765 - 1766 - 1767 - 1768 - 1769 - 1770 - 1771 - 1772 - 1773

## In Córsica

Indipendenza (1755-69)
1769
* 9 di maghju: Disfatta di Ponte Novu - e truppe di Pasquale Paoli pèrdenu a battaglia decisiva contr'à i francesi.

## Riferimenti

* L'annu 1769 in a Cronica di a CORSICA

## Ligami

* Liggì l'arthìcuru innantu a la Sassaripedia - Leghje st'artìculu nant'à a Wikipedia sassarese
# 16 di ghjennaghju

U 16 di ghjennaghju hè u 16$^u$ ghjornu di l'annu in u calendariu gregurianu. Restanu 349 ghjorni à a fine di l'annu (350 sì hè bisestile).

## Avenimenti

* 2006: Ellen Johnson Sirleaf diventa a 24èsima Presidente di a Liberia, è cusì a prima donna eletta à esse un capu di statu in Africa.

### In Corsica
## Nascite

- 1959- Sade, cantadora è autrice cumpusitrice, interprete di musica soul è jazz, naturalizata britannica.

## Celebrazioni
### Santi

Santu Marcellu.
Marcellu hè statu papa in l'anni 308 è 309, trè anni dopu à a fine di a persecuzione di Dioclezianu. Tandu, i cristiani chì, dopu à avè rinnegatu a so fede, dumandavanu u perdonu, eranu numerosi. Marcellu l'hà impostu penitenze tantu dure chì si sò rivultati è anu messu u disturbu in a cità di Roma. Per ristabilisce a pace, l'imperatore Massenziu hà scacciatu u papa, chì ghjè mortu pocu tempu dopu. L'anu sepoltu in u cimiteriu di Balbine, via Adreatina.
A celebrità di Marcellu vene soprattuttu da a "Messa di papa Marcellu", cumposta da Palestrina à u seculu XVI.
Etimolugia: da u nome lat."Marcus", cù u significatu: dedicatu à u diu Marte.
Casate: Marcellesi, Marcelli, Marcellini, Sammarcelli.
Nomi: V. Marcu (25 aprile).
Paesi è cità. In Corsica: Aleria, Barbaghju.- Aregnu, Belgudè, Bigornu, Brusticu, Corti, a Croce d'Ampugnani, Santa Lucia di Moriani, Zalana...
Prutezzione: palafrineri o stallieri.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 1755

'Ssu artìculu hè in custruzzione. Pudete cuntribuisce à a so redazzione.
U 1755 (MDCCLV in nùmeri rumani) hè un annu di lu XVIII sèculu.
* XVII sèculu - XVIII sèculu - XIX sèculu
* anni 1730 - anni 1740 - anni 1750 - anni 1760 - anni 1770
* 1751 - 1752 - 1753 - 1754 - 1755 - 1756 - 1757 - 1758 - 1759

## In Córsica

Indipendenza (1755-69)
1755
* 14 di lugliu: Pasquale Paoli hè pruclamatu Capu Generale di a Nazione.
* 18 di nuvembre: A Custituzione corsa hè aduttata da i riprisentanti corsi.

## Riferimenti

* L'annu 1755 in a Cronica di a CORSICA

## Ligami

* Liggì l'arthìcuru innantu a la Sassaripedia - Leghje st'artìculu nant'à a Wikipedia sassarese
# 16 di marzu

U 16 di marzu hè u 75$^u$ ghjornu di l'annu (u 76$^u$ sì hè bisestile) in u calendariu gregurianu. Restanu 290 ghjorni à a fine di l'annu.

## Celebrazioni
### Santi

Santa Benedetta.
Benedetta successe à Santa Chjara cum'è abbatessa di San Damianu d'Assisi. Santa Chjara hè morta in u 1253, Benedetta in u 1260.
Ricurdemu chì a Cungregazione di e sore di Santa Chjara hè stata creata in u 1212 da San Francescu d'Assisi, grazia à Chjara, una zitella chì si ne era scappata da u palazzu paternu è avia raghjuntu u santu à e Purziuncule.
Benedetta era stata sette anni a prediletta di Santa Chjara, issa donna maravigliosa chì dicia chì u mondu era ben fattu è ringraziava u Signore d'avella fatta nasce.
Benedetta hà guvernatu sette anni a Cungregazione, dopu à a morte di Santa Chjara. Cum'è Santa Chjara, hà fattu di manera chì a cumunità di San Damianu d'Assisi si sparghji in tutta l'Europa.
Etimolugia: V. Benedettu (11 lugliu).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 16 di ghjugnu

U 16 di ghjugnu hè u 167esimu ghjornu (u 168esimu ghjornu s'è l'annata hè bisesta) di u calendariu gregorianu.

## Nascite

* Geronimo (16 di ghjugnu 1829-17 di ferraghju 1909)
* 1992: Damian Kądzior, ghjucadore di pallò polaccu

## Celebrazione
### Feste
### I Santi

Santu Urilianu. Santu Ghjuvan Francescu Regis.
L'annu 546, Urilianu era statu elettu vescu di Arlate, l'attuale cità d'Arles. U papa u fece vicariu per tutta a Gallia. Hà avutu à cumbatte l'eresia chì pretendia chì a Vergine Maria ùn era micca a mamma di Ghjesù
In Arles, hà fattu dui munasteri, unu pè e donne è unu per l'omi. A regula dicia chì tutti i frati devianu amparà à leghje.
Urilianu serebbi mortu in Lione u 16 ghjugnu di u 551.
Etimolugia: dau gr. "aurios" (matinata).
Nomi: Aure, Auré, Aurèle, Aurelia, Aureliana, Aureliano, Aurelianu, Aurélie, Aurélien, Aurélienne, Auriane, Aurica, Auriole, Aurora, Aurore, Avreliane, Orell, Uriliana, Urilianu.
Paesi è cità: Strasburgu.
Litteratura: Gérard de Nerval: "Aurélia", Louis Aragon, "Aurélien".
Ghjuvan Francescu Regis, entratu à a Cumpagnia di Ghjesù à 19 anni, prete à 30 anni, era natu in u 1597 à Fontcouverte (in l'attuale dipartimentu di l'Aude) è ghjè mortu u 31 dicembre 1640 à Louvesq (in l'attuale dipartimentu di l'Ardèche). Fù unu di i più grandi predicadori di u seculu XVII.
A' l'epica di una guerra trà catolichi è prutestanti, diventata una guerra europea è chì durò trenta anni, Ghjuvan Francescu hà passatu l'ultimi dece anni di a so vita à circà di purtà un sullevu à i più poveri.
Hè mortu à 43 anni, frustu da e fatighe. Ancu oghje, i pelegrini cuntinuveghjanu à visità a so tomba à Louvesq, issu picculu paese di i monti alvergnesi, à più di mille metri di altitutine.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 16 di maghju

U 16 di maghju hè u 136esimu ghjornu (u 137esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Unuratu
A' u seculu sestu, Unuratu era u vescu d'Ambianu, l'attuale cità d'Amiens, in u dipartiumentu di a Somme.
Hè diventatu assai pupulare à parte da l'annu 1060 quandu, per via di a seccina, l'Ambianesi purtonu e so reliquie in prucessiò. A prucessione ùn era ancu finita chì si hè messu à piove.
In u 1204, un Piccardu è a moglia, emigrati in Parigi, li fecenu fà una bellissima chjesa d'architettura gottica. Da tandu, i Parigini sò restati fidi à issu santu. Anu datu u so nome à un carrughju è à u borgu, u "Faubourg Saint-Honoré". Ci hè dinù a chjesa "Saint-Honoré-d'Eylau" chì ramenta a battaglia di u 1807, battaglia chì Napulione è l'imperatore russiu si vantonu, ugnunu d'avella vinta.
Etimolugia: da u lat. "honoratus" (ludatu, unuratu).
Casate: Onorati.
Nomi: Honor, Honorat, Honoratus, Honoré, Honorine, Honorius, Onorata, Onorato, Onorio, Ratus, Unuratu, Unurina.
Prutezzione: Unuratu hè u santu patrone di i panatteri è di i pastizzeri per via chì a cunfraterna di i panatteri parigini si adunia in a chjesa di Santu Unuratu. D'altri dicenu: per via chì un ghjornu u vescu d'Amiens dicia a so messa quand'ellu hà vistu u Signore in persona vene à cunsacrà u pane.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 16 uttrovi

U 16 uttrovi hè u 289esimu ghjornu (u 290esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Edvige.
Edvige hè nata in Baviera in u 1174. Era a figliola di Bertollu Terzu, conte di l'Alta Baviera è di u Tirolu. Hà avutu dui fratelli veschi, una surella abbatessa, una maritata cù Filippu Augustu di Francia è una, regina d'Ungheria, mamma di Santa Lisabetta.
Edvige hè stata maritata à 12 anni cù Arrigu Primu u barbutu, duca di a Slesia. Anu avutu trè maschji è trè femine. Dicenu chì, in cinquanta anni di matrimoniu, ùn si sò liticati chè duie volte: a prima, quandu u maritu hà occupatu a Polonia; a seconda, quand'ellu hà sceltu, per succedeli, u secondu figliolu invece di u primu.
Edvige era una donna placida. Quandu i servi rumpianu i piatti, dicia: "Un' vole dì; Diu permette di fabricanne d'altri". Quandu u più grande di i figlioli hè statu tombu in guerra, disse: "O Signore! a vostra vuluntà hè a meia; issu figliolu ci tenia è ellu tenia à mè; è eiu era beata; oghje sò ancu più beata, postu ch'ellu hè accantu à voi".
Quand'ellu more u maritu, in u 1238, Edvige hà 64 anni. Si ritira in Polonia, in una abbazia ch'ella avia fattu fà in Trebnitz. More cinque anni dopu, u 15 uttobre 1243.
Etimolugia: da u germ. "had" (battaglia) è "wig" (cumbattitu).
Nomi: Edvige, Edwige, Hädken, Haseke, Hedda, Hedel, Hedgen, Hedi, Hedvige, Hedwig, Hedwiga, Hedy, Hetti, Jadwiga, Wiegel, Wig, Wigge.
Paesi è cità: Slesia, Craccovia.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 16 di lugliu

U 16 di lugliu hè u 197esimu ghjornu (u 198esimu ghjornu s'è l'annata hè bisesta) di u calendariu gregorianu.

## Morte

* Herbert von Karajan (5 d'aprile 1908-16 di lugliu 1989), 1963

## Celebrazione
### I Santi

A Madonna di u Carmine. Santa Celestina.
U nome, Madonna di u Carmine, vene da a Cungregazione di i frati Carmelitani chì avianu un munasteru nantu à u monte Carmelu, in Palestina, vicinu à Haiffa, cungregazione ricunnusciuta da u papa Onoriu Terzu in u 1226.
In i primi anni di u dicessettesimu seculu, a festa di a Madonna di u Carmine hè stata detta dinù festa di u Scapularu. Dicianu chì, un 16 lugliu, a Vergine Maria avia datu un scapularu à u Carmelitanu Simone Stock. E' in u 1726, Benedettu XII avia stesu issa celebrazione à a Chjesa Universale.
Fù un tempu chì una bolla papale permettia, à l'anime di quelli chì avianu purtatu u scapulare di Simone Stock, di esce da u purgatoriu u sabbatu dopu à esseci entrate. Ma a bolla, attribuita à Ghjuvanni XXI, era un falzu.
Etimolugia: da u lat. "carmen" (canzona).
Nomi: Carma, Carmel, Carmela, Carmelo, Carmen, Carmencita, Carmina, Carmine, Carmine, Charmaine.
Litteratura: Mérimée, Bizet: "Carmen" (opera, 1875).
Centu per una, una santa cù u nome di Celestina ùn hà mai esistitu, ancu si certi dicenu ch'ella facia parte di l'ottucentu vergine marturiate attempu. Ma forse chì u nome Celestina era datu in l'onore di Santu Celestinu, un papa mortu l'annu 432, cum'è Ghjiseppina era datu in l'onore di San Ghjiseppu.
Una Celestina hè una sora di l'Ordine di San Benedettu, creatu in u 1251 da un frate (Pier Morone d'Isernia) chì serà fattu papa in u 1294 cù u nome di Celestinu Quintu.
Etimolugia: da u lat. "caelestis" (celestu).
Nomi: Celesta, Célesta, Céleste, Célestin, Celestina, Célestine, Celestino, Celestinu, Célia, Célie.
Paesi è cità: Utrecht. In Corsica: Rennu.
Litteratura: Fernando de Rojas: "Celestina" (tragicumedia, 1499).
Mineralugia: nome datu, per via di u so culore, à un sulfattu naturale.
Astrolugia: nome datu à una piccula pianeta scuperta in u 1844.
Cucina francese: "L'omelette à la Célestine" hè una frittata asaai alta. "Les épinards à la Célestine" sò riscaldati parechje volte per ch'elli sianu più savuriti.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# Taddei

Taddei hè una casata corsa. Hè dirivata da u nomu Taddei. A casata veni da u fattu chì s'usava à dì "i Taddei" quandu si trattava di i figlioli di un certu Taddeu.

## Liami

* Petru d'Orazio, E casate in Corsica Archiviu 2016-03-04 at the Wayback Machine

## Da veda dinò

* Casata corsa
* Taddei
# Tajahuerce

Tajahuerce hè una cumuna spagnola di a pruvincia di Soria, in a cumunità autonoma di Castiglia è León.
# Tadorna ferruginea

Tadorna ferruginea :
| Tadorna ferruginea ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Anseriformes |
| Famiglia | Anatidae |
| Generu | Tadorna |
| Nome binuminale ||
| Tadorna ferruginea Peter Simon Pallas, 1764Peter Simon Pallas, 1764 ||
Tadorna ferruginea hè una spezia d'acellu chì face parte di a famiglia di l'Anatidae.

## Descrizzione

Tadorna ferruginea hè un membru di a famiglia di l'Anatidae. Hè un acellu acquaticu distintivu, d'una lunghezza da 58 à 70 cm è d'una largura da 110 à 135 cm. U so piumaghju hè rossu rossu annantu à l'inseme, incù una testa è un collu ci culore biancu crema cuntrastante. U masciu hà un anellu neru strettu intornu à u collu.

## Ripartizione

Tadorna ferruginea nichja in u sudestu di l'Europa è in Asia cintrale, è inguerna in Asia Suttana. A so area di ripartizione si stende da u sudestu di a Francia è di l'Italia orientale à traversu l'Asia, sinu à u Giappone è à a Corea à u nordu, è insin'à l'India è à u Sri Lanka à u sudu. Hè una spezia migratrice, chì effittueghja longhi viaghji trà i so siti di riproduzione è d'inguernamentu.
Tadorna ferruginea hè prisente in Corsica.

## Biolugia

Tadorna ferruginea si riproduce in e zone umite aperte, in particulare i lavi, i paduli è l'estuarii. Nichja in i cavità naturale, cum'è l'arburi cavi o e tane di mammiferi. A femina dipone trà 6 è 12 ovi, chì sò incubati mentre circa 28 ghjorni. I piulelli sò nidifughi è chettanu u nidu pocu dopu a sbucciata. Sò capace à bulà à l'età di circa 50 ghjorni.
Tadorna ferruginea hè una spezia onnivora. Si nutrisce per u più di granelli, di piante acquatiche è d'invertebrati. Pò dinù cunsumà di a carogna è picculi vertebrati.

## Tassonumia

Tadorna ferruginea hè una spezia monotipica, ciò chì significheghja ch'ella ùn hà micca sottuspezie ricunnusciute.
I sinonimi di Tadorna ferruginea sò: Anas ferruginea Pallas, 1764; Casarca ferruginea (Pallas, 1764).

## Cunsirvazione

Tadorna ferruginea hè classificata cum'è spezia di minima preoccupazione da l'Unione internaziunale per a cunsirvazione di a natura (UICN). A so pupulazione hè stimata à dopu di 2 milioni d'individui è hè cunsiderata cum'è stabile. Eppuru, a spezia hè minacciata da a perdita è a digradazione di u so ambiente, è ancu da a caccia. Hè impurtante di pruteghje e zone umite induv'ella nichja Tadorna ferruginea è di sinsibilizà u publicu à a necessità di cunsirvà 'ssa spezia.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Tadorna ferruginea annantu à Wikimedia Commons.
# Tadorna tadorna

Tadorna tadorna :
| Tadorna tadorna ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Anseriformes |
| Famiglia | Anatidae |
| Generu | Tadorna |
| Nome binuminale ||
| Tadorna tadorna Carl Linnaeus, 1758 ||
Tadorna tadorna hè una spezia d'acellu chì face parte di a famiglia di l'Anatidae.

## Descrizzione

Tadorna tadorna hè un acellu acquaticu appartinendu à a famiglia di l'Anatidae è à u generu Tadorna. Hè di taglia media, incù una largura pudendu aghjunghje 150 cm. A so culurazione hè distintiva : u masciu inarbureghja un piumaghju neru è biancu, incù una machja rossu vivu annantu à u bizzicu, mentre ch'è a femina hè per u più bruna incù marche bianche annantu à l'ale.

## Ripartizione

Tadorna tadorna hè una spezia paleartica, prisente in Europa, in Asia è in Africa suprana. Nichja in e zone custiere, è ancu in l'isule è i lavi interni. Migra ver'di u sudu d'inguernu, aghjunghjendu l'Africa subsahariana è u Mediu Oriente.
Tadorna tadorna hè prisente in Corsica.

## Biolugia

Tadorna tadorna hè un acellu gregariu, campendu in gruppi pudendu aghjunghje parechje centinare d'individui. Si nutrisce per u più di molluschi, di crustacei è di varmi marini, ch'è ella cattura tuffendu in acqua. A riproduzione hà locu da marzu à ghjunghju. U nidu hè custruitu in una tana, in una scugliera o in un riccia. A femina dipone di media 8 à 10 ovi, ch'ella cova mentre circa 30 ghjorni. I ghjovani sò nidifughi è ponu bulà dopu à circa 7 simane.

## Tassonumia

I sinonimi di Tadorna tadorna sò: Anas tadorna (Linnaeus, 1758); Tadorna vulpanser (Fleming, 1822).

## Cunsirvazione

Tadorna tadorna hè una spezia classificata cum'è Preoccupazione minore da l'UICN. Eppuru, e pupulazione di certe rigione anu cunnisciutu una calata in 'ss'ultimi dicennii, per causa di a distruzzione di u so ambiente è di a caccia. E misure di cunsirvazione sò in piazza per pruteghje 'ssa spezia, in particulare a criazione di zone prutette è a lotta contru à a polluzione.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Tadorna tadorna annantu à Wikimedia Commons.
# Tafonu di u Cumpuleddu

U Tafonu di u Cumpuleddu (o Tafone di u Cumpulellu) hè un situ muntagnolu rimarchevuli di Corsica. Si trova annantu à a cumuna di Zonza. U tafonu di u Cumpuleddu si trova à un'altura di circa 1350 metri, vicinu à i Furchi di Bavedda. U diamitru di u tafonu hè 8 metri.
U nomu corsu "Tafonu di u Cumpuleddu" faci rifarenza à un "cumpuleddu", veni à dì un picculu compulu, un locu sarratu ind'iddi stani l'animali com'è i pecuri o i capri. U locu era in i tempi un pasciali pà i pastori. Difatti, u "tafonu di u Cumpuleddu" ùn hà nienti à veda incù u nomu francesu chì si riferisci à u "tafonu di a bomba", postu chì u tafonu in a roccia hè statu caghjunatu da l'azzioni naturali di u ventu è di l'acqua annantu à u granitu.

## Itinerariu

Ci voli circa dui ori è mezu par andà à u Tafonu di u Cumpuleddu è par vultà. Si parti da a foci di Bavedda è si pidda prima à mani dritta u GR20 (strisci bianchi è russi). Si parti da a funtana di Cannonu, à un'altezza di 1180 metri, à circa 400 metri à l'estu di a foci di Bavedda. À un mumentu datu, si sbocca in un valdu è u stradeddu passa accantu à una cappedda. Si sbocca dopu à mezu à i pini larici. In l'ultimi metri, a prudenza hè ricumandata.

## Da veda dinò

* Zonza
* i Furchi di Bavedda
* l'Arcu di u Scandulaghju

## Liami

* Articulu di A Piazzetta annantu à i noma di loca in Corsica
# Tagliu

Tagliu hè un paesi chì faci partita di a cumuna di Tagliu-Isolacciu.
Tagliu :
| Statu | Francia |
| Regione | Corsica |
| Dipartimentu | Corsica suprana |
| Cumuna | Tagliu-Isolacciu |
| Pieve | |
| Longitudine | |
| Latitudine | |
| Altitudine | |
| Populazione | |

## Citazione

Accade chì Tagliu fussi mintuvatu in a litteratura è a cultura corsa. Per esempiu:
* in u pruverbiu: Tagliu, Peru è Prunu, Diu ni liberi ad ognunu.

## Referenze

* Saravelli-Retali, F. A vita in Corsica à traversu pruverbii è detti, 1976, Don Bosco.
# Taj Mahal

U Taj Mahal hè u più munimentu celebre di l'India è sicuramente unu di i più cunnisciuti in u mondu. Fù custruitu trà u 1631 è u 1653.
# Tagliarina

A Tagliarina hè una spicialità di a gastrunumia corsa.
# Tagliu è Isolacciu

Tagliu Isulaccia :
| Dipartimentu | Corsica suprana |
| Còdice pustale | 20230 |
| Circundariu | Bastia |
| Cantone | Fiumaltu d'Ampugnani |
| Merre | Ghjuliu Stefanu Mari |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 340 m massimale 525 m minimale 0 m |
| Pupulazione | 535 ab. (1999) |
| Nome di l'abitanti | {{{nomab}}} |
| Àrea | {{{sup}}} km² |
Tagliu Isulaccia hè una cumuna di u dipartimentu di a Corsica suprana.

## Da vede dinò

* Tagliu
* Isolacciu
# Cantoni di Bastìa

I cantoni di Bastìa sò una divisione amministrativa francese in u circundariu di Bastìa.
A cità di Bastìa hè divisa di sta manera:
* cantone di Bastia 1: cumporta una parte di a cità di Bastia
* cantone di Bastia 2: cumporta una parte di a cità di Bastia
* cantone di Bastia 3: cumporta una parte di a cità di Bastia
* cantone di Bastia 4: cumporta una parte di a cità di Bastia
* cantone di Bastia 5 o cantone di Lupinu: cumpurta una parte di a cità di Bastia
* cantone di Bastia 6 o cantone di Furiani è Montesoru: cumpurta una parte di a cità di Bastia è a cumuna di Furiani